tartuNLP/wikipedia-smugri-20251201 huggingface dataset:
Hydroksikobalamiini

Hydroksikobalamiini eli hydroksokobalamiini tai vitamiini B12a (C62H89CoN13O15P) on orgaaninen yhdiste. Yhdiste kuuluu B12-vitamiinin muotoihin ja sitä käytetään lääketieteessä anemian hoidossa. Yhdiste kuuluu WHO:n julkaisemaan luetteloon tärkeimmistä lääkeaineista. Hydroksikobalamiinia käytetään myös vastamyrkkynä syanidimyrkytyksissä.
Ominaisuudet ja käyttö.
Huoneenlämpötilassa hydroksikobalamiini on tummanpunaista kiteistä ainetta. Yhdiste liukenee hyvin veteen ja alkoholeihin, mutta asetoniin tai poolittomiin orgaanisiin liuottimiin kuten dietyylieetteriin tai hiilivetyihin se on liukenematonta. Hydroksikobalamiinin rakenteessa koboltti-ioni on sitoutunut korriinirenkaaseen, hydroksyyliryhmään ja bentsimidatsolirenkaaseen. Hydroksyyliryhmä voi korvautua muilla ryhmillä.
Hydroksikobalamiinia käytetään hoidettaessa B12-vitamiinin puutteesta johtuvia megaloplastisia anemioita, kuten niin kutsuttua pernisiöösiä anemiaa. Anemia voi johtua joko vitamiinin imeytymishäiriöstä tai siitä, että vitamiinia ei saada riittävästi ravinnon mukana. Hydroksikobalamiini muuntuu ihmiselimistössä aktiivisiksi muodoiksi kobamamidiksi ja metyylikobalamiiniksi. Hydroksikobalamiini annostellaan suoneen ruiskeena. Haittavaikutuksia voivat olla huonovointisuus, pääkipu, kuumeilu ja allergiset oireet. Hydroksikobalamiinia käytetään myös vastamyrkkynä syanidimyrkytystapauksissa. Se sitoo syanidi-ioneja ja muodostaa syanokobalamiinia, joka on vaaratonta. Hydroksikobalamiinia joudutaan antamaan suhteellisen suuria määriä johtuen sen suuresta molekyylimassasta ja siitä, että yksi molekyyli yhdistettä sitoo yhden syanidi-ionin. Usein käytettyihin nitriitteihin verrattuna hydroksikobalamiinin etu on se, että se ei heikennä veren hapensitomiskykyä.
Hydroksikobalamiinia valmistetaan bioteknisesti. Bakteerien tuottama B12-vitamiinien seos johdetaan emäksiseen ioninvaihtokolonniin, jolloin niistä muodostuu hydroksikobalamiinia.
BlacKkKlansman

BlacKkKlansman on vuonna 2018 ensi-iltansa saanut Spike Leen ohjaama elämäkerrallinen draamakomediaelokuva, joka pohjautuu Ron Stallworthin omaelämäkertaan "Black Klansman". Elokuva kertoo mustasta amerikkalaisetsivästä Ron Stallworthista, joka onnistuu soluttautumaan Ku Klux Klaniin. Elokuvan pääosissa näyttelevät John David Washington, Adam Driver, Laura Harrier ja Topher Grace. Merkittävässä roolissa on myös suomalaisnäyttelijä Jasper Pääkkönen.
"BlacKkKlansman" sai ensi-iltansa 14. toukokuuta 2018 Cannesin elokuvajuhlilla, missä se voitti Grand Prix -palkinnon. Yhdysvalloissa ja Suomessa se sai ensi-iltansa 10. elokuuta 2018. Elokuva oli Suomessa vuonna 2018 viidenneksi katsotuin elokuva: se keräsi vuoden aikana elokuvateattereissa 225 554 katsojaa.
Elokuva sai kuusi Oscar-ehdokkuutta vuoden 2019 gaalassa parhaasta elokuvasta, ohjauksesta, miessivuosasta (Driver), sovitetusta käsikirjoituksesta (jonka se voitti), musiikista ja leikkauksesta. Elokuva sai neljä Golden Globe -ehdokkuutta parhaasta draamaelokuvasta, ohjauksesta, miespääosasta (Washington) ja miessivuosasta (Driver).
Vastaanotto.
Arvostelut.
Elokuva on saanut kriitikoilta erinomaisen vastaanoton. Rotten Tomatoes -sivuston mukaan 259 arvostelun perusteella laskettuna kriitikoiden arvosteluista 96 prosenttia oli positiivisia.
"Time"-lehden Stephanie Zacharek sanoi arvostelussaan, että ”tämä on vihainen elokuva, mutta se on myös todella viihdyttävä ja ohjaaja-Leellä on täydellinen kontrolli joka minuutilla elokuvan muuttuviin tunnelmiin”.
C’est le dernier qui a parlé qui a raison

C’est le dernier qui a parlé qui a raison on Aminan esittämä kappale, joka edusti Ranskaa vuoden 1991 Eurovision laulukilpailussa Italian Roomassa.
Kappale keräsi Euroviisuissa 146 pistettä, jolla se jakoi ykkössijan Ruotsin edustuskappaleen ”Fångad av en stormvind” kanssa. Ruotsi kuitenkin julistettiin kilpailun voittajaksi, koska sen kappale oli saanut enemmän korkeita pisteitä Ranskaan verrattuna (molemmat neljä kertaa 12 pistettä, Ruotsi 10 pistettä viisi kertaa, Ranska vain kaksi kertaa).
Citroën C5 Aircross

Citroën C5 Aircross on Citroënin vuodesta 2017 lähtien valmistama crossover-tyyppinen automalli, joka korvasi Euroopan markkinoilla Citroën C4 Aircrossin. Se perustuu samalle pohjalevylle kuin muun muassa DS 7 Crossback ja Opel Grandland.
Vuoden 2019 Euro NCAP -kolaritestistä C5 Aircross sai tulokseksi täydet viisi tähteä.
C5 Aircross esiteltiin ensimmäistä kertaa Shanghain autonäyttelyssä keväällä 2017, Euroopassa mallin ensiesittely oli seuraavana keväänä.
Bensiinimoottorit ovat kolmesylinterinen 1,2-litrainen PureTech (131 hv) ja nelisylinterinen 1,6-litrainen THP (181 hv). Dieselmoottorit ovat 1,5- (131 hv) ja 2,0-litraiset (178 hv).
Vuoden 2022 alussa kaksiosaiset ajovalot ja etusäleikkö muotoiltiin uudelleen yhdeksi kokonaisuudeksi. Sisällä keskikonsolia uudistettiin ja tietoviihdejärjestelmän näyttö kasvoi 10-tuumaiseksi.
Naisten marssi (Etelä-Afrikka)

Naisten marssi oli 9. elokuuta 1956 Etelä-Afrikan Pretoriassa järjestetty mielenosoitus. Osallistujat protestoivat vuonna 1952 myös mustia naisia koskeviksi laajennettuja passilakeja vastaan ja esittivät vetoomuksen silloiselle pääministerille J.G. Strijdomille.
Mielenosoitus.
Mielenosoitus pidettiin 9. elokuuta 1956 Pretoriassa, ja siihen osallistui arviolta 20 000 naista kaikista ihmisryhmistä. Päiväksi valittiin torstai, koska se oli perinteisesti mustien kotitaloustyöntekijöiden vapaapäivä ja näin pyrittiin varmistamaan, että mahdollisimman moni nainen pääsisi paikalle. Naiset kokoontuivat Etelä-Afrikan hallituksen päämajalle Union Buildings -rakennuksille. He kävelivät paikalle pienissä, kahden tai kolmen hengen ryhmissä, koska viranomaiset hajottivat suuret ryhmät, ja tapasivat lopulta rakennusten amfiteatterissa ja puutarhassa. Mielenosoitusta johtivat Lilian Ngoyi, Helen Joseph, Albertina Sisulu ja Sophia Williams-De Bruyn.
Jokaisen roturyhmän edustajalla oli 14 000 vetoomusta pääministeri J.G. Strijdomille annettavaksi. Pääministeri ei ollut mielenilmauksen aikaan paikalla, joten hänen sijaansa vetoomukset otti vastaan pääministerin sihteeri.
Lopuksi naiset seisoivat kolmekymmentä minuuttia hiljaisuudessa ja lauloivat sen jälkeen kappaleen "Nkosi Sikelel' iAfrika" ja naisten vapauslaulun nimeltään "Wathint' abafazi, Strijdom!"
Vetoomus.
Etelä-Afrikan naisliitto laati vetoomuksen. Siinä lukee:
Vyökulho

Vyökulho on naisten pronssikaudella käyttämä pronssinen vyökoru. Se kiinnitettiin vyöllä lantion korkeudelle, todennäköisesti selän puolelle. Vyökulhot yleistyivät myöhäispronssikaudella eli Monteliuksen periodeilla IV–VI eli noin 1100–500 eaa.
Nimityksiä.
Vyökulho ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa vyökulho on eri esineluokka kuin vyörasia.
Vyökulho.
Kehitys.
Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Vyölevyt kehittyivät vyörasioiksi, ja kun niitä alettiin kantaa alaselän puolella, kiinnitettiin eteen vyötutulus. Vyörasiasta kehitettiin sitten tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Vanhimpia vyökulhoja on vaikea erottaa vyörasioista, mutta myöhemmin kulhoista tuli selvästi rasioita suurempia. Aluksi tutkijat uskoivat, että vyökulhot ripustettiin kuin amppeli ja että niissä säilytettiin ruokaa tai muita esineitä (). Kun oikea asiayhteys selvisi, jäi esineluokalle edelleen käyttöön aiemmin annettu nimitys.
Piirteitä.
Vyökulhoja on löydetty sekä votiiviuhreina ja maakätköistä että naisten haudoista. Kätköissä ja haudoissa kulhon sisään on kerätty mukaan erilaisia esineitä ja koruja. Vyökulhot ovat kuin pyöreitä ja kupera- tai kartiopintaisia astioita. Niiden alapinnassa on silmukat, joihin pujotettiin vyötärön ympärille sidottava vyö. Vyökulhot käännettiin vyötäröllä yleensä alaselän puolelle ja alavatsan puolelle sidottiin yleensä suuri tutulus. Tutkijat uskovat, että vyökulhojen käyttötapa perityi vyörasioilta, joilla myös kuljetettiin pieniä esineitä. Yhdestäkään kulhosta ei kuitenkaan ole löydetty kantta, jonka alla esineet pysyisivat turvallisesti tallessa. Ehkä esineet kiedottiin kankaaseen tai pussiin kulhon sisälle. 
Suuret vyökulhot olivat halkaisijaltaan noin 30 senttimetriä, ja niiden korkeus oli noin 10 senttimetriä. Niiden silmukoiden kuluneisuudesta voidaan päätellä, että ne olivat useasti käytössä. Tavasta on muistona Pohjois-Saksasta löydetty naisen pienoispatsas, jonka selässä on tällainen vyörasia tai -kulho. Kulhojen koristelu riippuu niiden iästä. Paljon käytettyjä kuvioita olivat tähtikuvio, ketjukuviot, sahakuvioita, ympyräkuvioita ja täpläkuvioita tai niiden kaikkien yhdistelmiä.
Vyörasia

Vyörasia on pronssikaudella käytetty naisten pronssinen vyökoru. Se kiinnitettiin vyöllä lantion korkeudelle, joko etupuolelle tai selän puolelle. Vyörasiat yleistyivät keskipronssikauden alussa, ja niitä käytettiin Monteliuksen periodeilla III–IV eli noin 1300–900 eaa.
Nimityksiä.
Vyörasia ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa se kuuluu eri esineluokkaa kuin vyökulho.
Vyörasia.
Kehitys.
Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Sitten vyölevyn lisäksi alaselän puolelle kiinnitettiin vyörasia, ja myöhemmin vyölevyn tilalle otettiin vyötutulus. Vyörasiasta kehitettiin tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Varhaisempia vyökulhoja on vaikea erottaa vyörasioista, mutta myöhemmin ne kasvoivat mitoiltaan näitä selvästi suuremmiksi.
Piirteitä.
Vyörasioita on löydetty sekä votiiviuhreina soista ja maakätköistä että naisten haudoista. Ne olivat pyöreitä ja kuperia tai tasapintaisia rasioita, joka sidottiin vyön avulla rasian alla olevista silmukoista. Tutkijat esittävät, että niitä pidettiin alaselkän puolella ja että niissä kuljetettiin mukana pieniä esineitä. Joistakin rasioista onkin löytynyt pronssinen kansi, jotka sulkivat esineet rasiaan turvaan putoamiselta. Toisissa yhteyksissä on löytynyt jäänteitä myös puisesta kannesta. Rasian pinta koristeltiin tähtikuviolla, ympyräkuvioilla, viivoilla, kaarikuvioilla ja näiden kaikkien kuvioiden yhdistelmillä.
Iwoye-Ketu

Iwoye-Ketu on kaupunki Nigerian länsilaidalla, Ogunin osavaltion Imeko Afonin paikallishallintoalueella. Kaupungin asukasluku on noin 25 000 (vuonna 2006).
Iwoye-Ketu sijaitsee Nigerian läntisellä Beninin vastaisella rajalla. Kaupungissa ja sen lähiympäristössä on useita kansoja ja kieliä. Ainakin jorubat, hausat, fulbet, igbot, ogut, igedet ja ohoit ovat perinteisesti asustaneet alueella. Iwoye-Ketu lähiympäristöineen on erikoistunut puuvillan kasvatukseen.
Iwoye-Ketun asukkaat vierastavat sateenvarjoja. Niiden käyttäminen on jokseenkin tabu, jonka juuret juontavat luultavasti 1700-luvun alkuun. Kansantarun mukaan jumalhahmo kielsi Iwoye-Ketun asukkaita käyttämästä sateenvarjoja ja kasvattamasta sikoja.
Southern Airwaysin lento 242

Southern Airwaysin lento 242 oli Southern Airwaysin Yhdysvaltain sisäinen reittilento Huntsvillen kansainväliseltä lentoasemalta Alabamassa Atlantan kansainväliselle lentoasemalle Georgiassa.
Lentoa 4. huhtikuuta 1977 operoinut McDonnell Douglas DC-9-31 -matkustajalentokone joutui ukkospilveen, missä kone joutui voimakkaaseen raesateeseen. Sade ja rakeet saivat koneen molempien moottorien ahtimet sakkaamaan. Moottoreihin syntyi voimakas ylipaine-aalto, joka vaurioitti niiden ahdinsiivistöjä. Moottoritehon menetyksen seurauksena miehistö joutui tekemään pakkolaskun moottoritielle. Koneessa olleista neljästä miehistön jäsenestä kaksi ja 81 matkustajasta 61 menehtyivät onnettomuudessa, minkä lisäksi maahansyöksy tappoi yhdeksän henkilöä maassa.
Onnettomuuskone oli saapunut lentoyhtiölle kesäkuussa 1971. Sillä oli lennetty onnettomuuspäivään mennessä 15 406 tuntia. Lentokone oli varustettu kahdella Pratt &amp; Whitneyn JT8D-7A-suihkuturbiinimoottorilla.
Dieser Traum darf niemals sterben

Dieser Traum darf niemals sterben on Atlantis 2000:n esittämä kappale, joka edusti Saksaa vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 18. 10 pisteellä.
Geef het op

Geef het op on Clouseaun esittämä kappale, joka edusti Belgiaa vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 16. 23 pisteellä.
Lähteet.
Un baiser volé

Un baiser volé on Sarah Brayn esittämä kappale, joka edusti Luxemburgia vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 14. 29 pisteellä.
Kan (kappale)

Kan () on Duo Datzin esittämä kappale, joka edusti Israelia vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta kolmanneksi 139 pisteellä.
Bailar pegados

Bailar pegados on Sergio Dalman esittämä kappale, joka edusti Espanjaa vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 4. 119 pisteellä.
Lähteet.
Lusitana paixão

Lusitana paixão on Dulcen esittämä kappale, joka edusti Portugalia vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 8. 62 pisteellä.
SOS (Élena Patrókloun kappale)

SOS on Élena Patrókloun esittämä kappale, joka edusti Kyprosta vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 9. 60 pisteellä.
Strandvall

Strandvall on muun muassa seuraavien suomalaisten henkilöiden sukunimi:
Särmähorsma

Särmähorsma ("Epilobium tetragonum") on horsmakasvien (Onagraceae) heimoon kuuluva kasvilaji. Se on monivuotinen ja yleisesti ottaen keskikokoinen horsmalaji, joka muistuttaa harmaahorsmaa ("Epilobium lamyi"), tummahorsmaa ("Epilobium obscurum") ja rusoamerikanhorsmaa ("Epilobium adenocaulon"). Harmaahorsma luetaan toisinaan särmähorsman alalajiksi.
Ulkonäkö ja koko.
Särmähorsma voi kasvaa noin 80 cm korkeaksi ja sen varsi on kasvutavaltaan pysty. Varsi on nelisärmäinen ja usein haaroittunut muutamaan kertaan. Särmähorsma ei tee rönsyjä, mutta muodostaa varren tyvelle tiiviitä ja lehteviä talvehtimissilmuja. Lehdet ovat suikeita, ruodittomia ja vaaleanvihreitä. Lehtien keskisuoni on kalju lehden alapinnalta. Särmähorsman kukat ovat kalvaanvaaleanpunaisia. Särmähorsma kukkii heinä–elokuussa.
Levinneisyys ja elinympäristö.
Särmähorsma kasvaa kosteilla ja kalkkipitoisilla kasvupaikoilla, kuten ojissa ja puronvarsilla. Särmähorsmaa ei ole tavattu Suomessa viimeisten 50 vuoden aikana. Ruotsissa särmähorsmaa tavataan harvinaisena maan eteläosissa.
Jean-Baptiste Biot

Jean-Baptiste Biot (21. huhtikuuta 1774 – 3. helmikuuta 1862) oli ranskalainen fyysikko ja matemaatikko, joka tutki magnetismia ja kehitti menetelmiä sokeriliuosten analyysiin. Biot oli Louis-Joseph Gay-Lussacin mukana ensimmäisellä tieteellisellä kuumailmapallolennolla vuonna 1804.
Biot opiskeli École polytechniquessa. Hän sai matematiikan professorin viran Beauvaisin yliopistosta vuonna 1787, ja kolme vuotta myöhemmin matemaattisen fysiikan professorin viran Collège de Francesta. Hänet valittiin Ranskan tiedeakatemiaan vuonna 1803 ja Ranskan akatemiaan vuonna 1856.
Biot ja Félix Savart julkaisivat vuonna 1820 Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.
Viktor Zebor Bremer

Viktor Zebor Bremer (30. maaliskuuta 1804 Teijo – 19. tammikuuta 1869 Mietoinen) oli suomalainen vuorineuvos ja tuomari, joka oli isänsä Robert Bremerin lailla aktiivisesti mukana Suomen ruukkitoiminnassa. Hänen äitinsä oli Birgitta (Brita) Katarina Hellberger (19.9.1777 Ruotsi – 2.5.1855 Kirjakkala). Viktor Bremer vuokrasi isoisänsä Josef Bremerin aikanaan omistamaa Teijon tehdasta ja oli sittemmin sekä Teijon että Mathildedalin ruukkien omistaja. Hän tuli ylioppilaaksi 1820 Turussa. 
Vuosina 1844–1858 Viktor Bremer nosti Teijon ruukin uuteen kukoistukseen. Hän rakennutti työväenasuntoja, hiiliuuneja, pasutusuunin, kupoliuunin, myllyn, ryynilaitoksen ja huonoja kulkuyhteyksiä parantaakseen Strömman kanavan. Viktor Bremer teki vararikon vuonna 1858 ja asui sittemmin Mietoisten Tuokilassa. 
Perhe.
Viktor Bremerin 1. puoliso oli 1835–1849 arkkitehti Charles Bassin ja Helena Christina Wetterbrunin tytär, Agnes Charlotta Bassi (27.10.1816 Turku – 30.4.1849 Perniö) ja 2. puoliso vuodesta 1850 paroni Berndt Otto Rehbinderin ja vapaaherratar Ulrica Jacobina (Jacquette) af Forsellesin tytär, vapaaherratar Ottiliana "Mathilda" Rehbinder (31.5.1825 Pernaja Sarvilahti – 18.12.1900 Piikkiö). Jälkimmäinen vaimo on antanut nimensä Mathildedalin ruukille. 
Ensimmäisestä avioliitosta syntyivät ruotsinkielen opettaja ja lehtimies Karl Viktor Bremer (10.7.1836 Lohja – 13.11.1884 Helsinki), kenraalimajuri Eugène Robert Bremer (27.7.1837 Turku – 15.8.1914 Turku), Ida Charlotta Bremer (29.3.1839 Lohja – 18.5.1918 Vehmaa), joka avioitui 1860 äitipuolensa veljen vapaaherra, tilanomistaja Sten Otto Rehbinderin (1826–1899) kanssa sekä Hugo Raymund Bremer (27.3.1840 Lohja – 4.7.1920 Helsinki) ja Matilda Sofia Bremer (1847–1853). 
Toisesta avioliitosta syntyivät agronomi ja valtiopäivämies Uno Otto Bremer, 1906 lähtien Honka (19.6.1858 Perniö – 18.6.1936 Turku) sekä Otto Wladimir Bremer (1853–1854) ja Harald Constantin Bremer (1854–1859).
Citroën ZX

Citroën ZX on Citroënin vuosina 1991–1998 valmistama alemman keskiluokan automalli. Se oli korvaaja Citroën GSA:lle, jonka valmistus oli lopetettu vuonna 1986. Kiinassa mallia myytiin nimellä Citroën Fukang, ja sitä valmistettiin vuoteen 2009 saakka. Sen pohjalta kehitettiin Kiinan markkinoille myös sedan-korinen Citroën Elysée. ZX:n seuraajaksi tuli Citroën Xsara.
ZX esiteltiin keväällä 1991 täyttämään AX- ja BX-mallien välissä oleva aukko. Ainoa korimalli oli aluksi viisiovinen hatchback, mutta myöhemmin tulivat myös kolmiovinen ja farmarimalli. Urheilullisin malli oli Volcane, ja se oli ensimmäisiä niin sanottuja hot hatch -malleja, joihin oli saatavana dieselmoottori. Myöhemmin esiteltiin edullisemmaksi urheilulliseksi malliksi Furio.
Vuonna 1994 ZX sai uudet puskurit ja suuremman etusäleikön.
Moottorivaihtoehdot.
Hakasulkeissa olevat arvot automaattivaihteistolla varustetuilla malleilla
Hakasulkeissa olevat arvot automaattivaihteistolla varustetuilla malleilla
Wimbledonin tennisturnaus 2018 – miesten kaksinpeli

Roger Federer oli turnauksen puolustava mestari, mutta hän hävisi puolivälierissä Kevin Andersonille. Turnauksen voitti Novak Đoković, joka päihitti loppuottelussa Andersonin.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Wimbledonin tennisturnaus 2018 – naisten kaksinpeli

Garbiñe Muguruza oli turnauksen puolustava mestari, mutta hän hävisi toisella kierroksella Alison Van Uytvanckille. Turnauksen voitti Angelique Kerber.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Ros Serey Sothea

Ros Serey Sothea (; noin 1948 Băt Dâmbâng, Ranskan Kambodža – noin 1977) oli kambodžalainen laulaja. Hän oli aktiivisena Sangkumin viimeisten vuosien ajasta aina Khmerien tasavallan aikaan. Hän lauloi kappaleita useista eri musiikin tyylilajeista; romanttisista balladeista tuli hänen suosituimpia teoksia. Lyhyestä urastaan huolimatta Sothea lauloi satoja kappaleita. Hän näytteli myös muutamissa elokuvissa. Hänen elämästään ei tiedetä paljoa. Sothea katosi 1970-luvun lopun Punaisten khmerien hallinnon aikana, mutta hänen kohtalostaan ei ole tietoa. Norodom Sihanouk myönsi Sothealle arvonimen ”Kuningatar kultaisella äänellä”.
Buré

Buré (myös "Bouré") on historiallinen alue Guineassa Tinkissojoen pohjoisrannalla. Sen merkittävin kaupunki on Siguiri.
Buré ja sen luoteispuolella sijaitseva Bambuk olivat keskiajalla tärkeä Ghanan, Malin ja Songhain valtakuntien kullantuotantoalue. Kultaa kaivetaan ja huuhdotaan yhä perinteisin menetelmin.
İki Dakika

İki Dakika on İzel Çeliközin, Reyhan Karacan ja Can Uğurluerin esittämä kappale, joka edusti Turkkia vuoden 1991 Eurovision laulukilpailussa Italian Roomassa. Kappale sai 44 pistettä ja sijoittui Euroviisuissa 22 maan joukosta sijalle 12.
Havukruunu

Havukruunu on suomalainen metallimusiikin yhtye, joka perustettiin Hausjärvellä vuonna 2013. Yhtyeen kappaleiden sanoitukset käsittelevät pakanuutta. Yhtyeen tyylilajeiksi mainitaan black metal ja folk metal.
Historia.
Yhtye toimi alkuaikoina nimellä Talvikuu ennen nykyistä nimeä.
Huhtikuussa 2015 yhtye solmi levytyssopimuksen saksalaisen Naturmacht Productionsin kanssa. Havukruunua on tituleerattu vuonna 2018 toimintansa lopettavan Alghazanthin manttelinperijäksi.
Havukruunun viimeisin studioalbumi "Uinuos Syömein Sota" julkaistiin 14. elokuuta 2020.
Diskografia.
EP:t
Libreboot

Libreboot (myös nimellä GNU Libreboot) on vapaan ohjelmiston projekti, jonka tarkoituksena on korvata useimmissa tietokoneissa olevia, omisteisia valmistajien tekemiä BIOS/UEFI-ohjelmia, vapaalla ja kevyellä vaihtoehdolla. Libreboot-BIOS on suunniteltu mahdollisimman kevyeksi ja yksinkertaiseksi.
Librebootin kehitys aloitettiin vuonna 2013, tarkoituksena tehdä corebootista vapaa versio, joka ei sisältäisi suljetun lähdekoodin binäärejä.
Kehittäjien toivomuksesta se ei ole enää GNU-projekti, mutta jatkaa vapaana ohjelmistona. Marraskuussa 2022 ilmoitettiin, että osboot-projekti on yhdistynyt Libreboot-projektiin. Samalla Librebootin käytäntöjä on muutettu yhteensopiviksi. Oboot ja Libreboot ovat kumpikin Leah Rowen aloittamia projekteja.
Kymmenes mies (televisioelokuva)

Kymmenes mies () on vuonna 1988 ensiesityksensä saanut Jack Goldin ohjaama yhdysvaltalainen televisioelokuva, jonka pääosia näyttelevät Anthony Hopkins ja Kristin Scott Thomas. Televisioelokuva perustuu Graham Greenen samannimiseen jännitysromaaniin "Kymmenes mies" (engl. "The Tenth Man", 1985), jonka pohjalta Lee Langley sovitti käsikirjoituksen.
Derek Jacobi palkittiin roolisuorituksestaan parhaan miessivuosan Primetime Emmyllä. Lisäksi hän oli ehdolla parhaan miessivuosan Golden Globen saajaksi. Anthony Hopkins oli ehdolla roolisuorituksestaan parhaan miespääosan ja televisioelokuva parhaan minisarjan tai televisioelokuvan Golden Globen saajaksi.
Juoni.
"Kymmenes mies" alkaa vuodesta 1941, natsi-Saksan miehittämästä Pariisista. Saksalaiset pidättävät kaduilta sattumanvaraisesti ranskalaisia, joita he teloittavat ”korvaukseksi” vastarintaliikkeen tappamista saksalaisista. Yksi heistä on varakas asianajaja Jean Louis Chavel (Anthony Hopkins), joka joutuu tässä katuratsiassa sattumanvaraisesti vangiksi ja lopulta arvotuksi teloitettavien joukkoon. Hän onnistuu pelastamaan henkensä ylipuhumalla köyhän, kuolemaisillaan olevan Michel Mangeot -nimisen vangin (Timothy Watson) ottamaan paikkansa luvaten lahjoittaa koko omaisuutensa kuolevan miehen perheelle. Vapauduttuaan sodan jälkeen Chavelilla ei ole paikkaa minne mennä, joten hän hakeutuu väärällä nimellä entistä kartanoaan nyt asuvien, itsensä sijasta teloitetun vangin Thérèse-sisaren (Kristin Scott Thomas) ja äidin (Brenda Bruce) luo puutarhuriksi. Pian hän huomaa olevansa rakastumassa Thérèseen, kunnes asioita sotkee ovelle saapunut mies (Derek Jacobi), joka väittää olevansa Jean Louis Chavel.
Tuotanto.
"Kymmenes mies" kuvattiin Ranskassa. Televisioelokuvan tuotantoyhtiöinä olivat CBS Entertainment Production, Hallmark Hall of Fame Productions ja MGM Television.
Ensiesitys ja vastaanotto.
"Kymmenes mies" ensiesitettiin antologiasarja "Hallmark Hall of Famen" 158. jaksona CBS-kanavalla Yhdysvalloissa 4. joulukuuta 1988. Suomessa televisioelokuva sai ensiesityksensä TV3-kanavalla 17. syyskuuta 1992. Metro-Goldwyn-Mayer julkaisi sen DVD:lle Yhdysvalloissa ensi kerran 23. toukokuuta 2005. Suomessa Esselte Video oli sen videolevittäjänä ja myöhemmin SF Film DVD-levittäjänä. "Kymmenes mies" julkaistiin Suomessa DVD:lle 20. toukokuuta 2005.
A Message to Your Heart

A Message to Your Heart on Samantha Janusin esittämä kappale, joka edusti Isoa-Britanniaa vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 22 maan joukosta sijalle 10. 47 pisteellä.
Could It Be That I'm In Love

Could It Be That I'm In Love on Kim Jacksonin esittämä kappale, joka edusti Irlantia vuoden 1991 Eurovision laulukilpailussa Italian Roomassa. 
Kappale sijoittui Euroviisuissa 47 pisteellä 22 maan joukosta sijalle 10.
Eight Coffin Nails

Eight Coffin Nails on Alghazanthin kahdeksas studioalbumi, joka julkaistiin 31. maaliskuuta 2018. Yhtye on ilmoittanut albumin jäävän viimeisekseen.
Albumin vinyylipainos julkaistiin 29. kesäkuuta 2018.
Vastaanotto.
Albumi sai hyvän vastaanoton. Metalliluolan Markus Salmela piti albumia tyylikkäänä ja tasaisena yhtyeen uran päättävänä teoksena, joka avautuu verrattain hitaasti aloituskappaletta lukuun ottamatta. Miasma Magazinen Markus Mähönen piti albumia yhtyeen parhaana sitten kymmenen vuoden takaisen "Wreath of Thevetat" -albumin. Hän totesi kappaleiden olevan harkittuja ja ajatuksen kanssa kasattuja, ja piti yhtyeen joutsenlaulua ylevänä päätöksenä pitkälle uralle. Metal Templen arvoija antoi albumille täydet 10 pistettä, joka vastaa sanallista arviota ”mestariteos”.
Félix Savart

Félix Savart (30. kesäkuuta 1791 – 16. maaliskuuta 1841) oli ranskalainen fyysikko joka tutki magnetismia ja akustiikkaa. Savart ja Jean-Baptiste Biot julkaisivat vuonna 1820 Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.
Savart opiskeli lääketiedettä Strasbourgin yliopistossa, mutta käytti valmistuttuaan enemmän aikaansa fysiikan kokeisiin kuin potilaiden hoitamiseen. Hän oli erityisen kiinnostunut akustiikasta ja viulujen soinnista. Hän matkusti Pariisiin ja kuunteli siellä Jean-Baptiste Biotin luentoja akustiikasta. Biot tutustutti hänet toiseen kiinnostuksen kohteeseensa, sähköoppiin.
Biotin avulla Savart sai fysiikan opettajan paikan pariisilaisesta yksityiskoulusta. Hänet valittiin Ranskan tiedeakatemiaan vuonna 1827, ja seuraavana vuonna hän sai kokeellisen fysiikan professorin viran Collège de Francesta.
Savart kehitti myös Savartin levyksi kutsutun laitteen, joka tuottaa ääntä halutulla taajuudella.
Lingwoodin rautatieasema

Lingwoodin rautatieasema on rautatieasema Lingwoodin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. kesäkuuta 1883. Sitä käytti noin 48 000 matkustajaa kaudella 2017–2018.
Aclen rautatieasema

Aclen rautatieasema on rautatieasema Aclen kaupungissa Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 12. maaliskuuta 1883. Sitä käytti noin 45 000 matkustajaa kaudella 2017–2018.
Great Yarmouthin rautatieasema

Great Yarmouthin rautatieasema on rautatieasema Great Yarmouthin merenrantakaupungissa Norfolkissa, Englannissa. Se on toinen Wherry Linesin itäisistä pääteasemista. Sinne liikennöi Greater Anglia.
Asema avattiin 1. toukokuuta 1844 nimellä Yarmouth Vauxhall. Nimi lyheni jossakin vaiheessa muotoon Yarmouth, ja nykyisen nimensä asema sai 16. toukokuuta 1989. Sitä käytti noin 385 000 matkustajaa kaudella 2017–2018.
Viktoria (Mardukin albumi)

Viktoria on Mardukin järjestyksessään 14. studioalbumi, joka julkaistiin 22. kesäkuuta 2018.
Vastaanotto.
Metalliluolan Jani Karvonen piti albumista, ja totesi sen puhuttelevan erityisesti yhtyeen vanhemman tuotannon ystäviä edeltävää albumia pelkistetymmällä ja raaemmalla ulosannillansa. Hän sanoi albumin olevan erityisen tiivis, yllätyksetön ja jopa ennalta-arvattava, mutta laadukas kokonaisuus. Angry Metal Guyn arvioija piti Viktoriaa edeltäjäänsä ylivoimaisesti parempana teoksena, jossa kappaleiden hyvät puolet tuodaan asianmukaisesti esille. Metal Temple antoi albumille arvosanaksi 7/10, joka vastaa sanallista arviota ”hyvä”.
Imperial War Museum Duxford

Imperial War Museum Duxford (IWM Duxford) on Duxfordissa, Yhdistyneessä kuningaskunnassa sijaitseva ilmailumuseo ja lentokenttä. Museo on osa Imperial War Museumia. Siellä vieraili vuonna 2017 yhteensä noin 392 000 kävijää.
Historia.
Duxfordin lentokenttä rakennettiin ensimmäisen maailmansodan aikana Britannian ilmavoimien tukikohdaksi. Kenttää käytettiin aluksi ilmavoimien henkilöstön kouluttamiseen. Vuodesta 1924 lähtien Duxfordin lentokenttää alettiin käyttämään myös taistelulentojen tukikohtana. Toisen maailmansodan sytyttyä lentokenttä käytettiin muun muassa Britannian puolustamiseen Saksan ilmapommituksia vastaan sekä sodan loppupuolella Yhdysvaltain ilmavoimien 78th Fighter Group -yksikön tukikohtana.
Duxfordin lentokenttää käytettiin vielä toisen maailmansodan jälkeenkin Britannian ilmavoimien tukikohtana, mutta kenttä ei enää vastannut ilmavoimien tarpeita. Lentokentän sijaintia pidettiin huonona ja uudenlaiset hävittäjäkoneet olisivat vaatineet kentän uudistamista. Tämän vuoksi Britannian ilmavoimat luopuivat lentokentän käytöstä vuonna 1961.
Samaan aikaan Duxfordin lentokentän hiljentymisen kanssa Imperial War Museum etsi itselleen uusia tiloja, koska sen Lontoon museo oli käynyt liian pieneksi suurten lentokonekokoelmien kunnostamista ja esillepanoa varten. Tämän vuoksi Imperial War Museum päätti yhdessä Cambridgeshiren valtuuston ja Duxfordin ilmailuseuran kanssa avata uuden toimipisteen Duxfordin lentokentälle. Uusi museo avattiin yleisölle vuonna 1976.
Anders Ångström (meteorologi)

Anders Knutsson Ångström (1888–1981) oli ruotsalainen fyysikko ja meteorologi. Hän tutki 1910- ja 1920-luvulla ilmakehän säteilysuureita. Hän oli kiinnostunut monista muistakin ilmakehätieteiden osa-alueista, esimerkiksi todennäköisyysennusteista. Hän kirjoitti myös monia yleistajuisia kirjoja meteorologiasta. Uransa viimeisinä vuosina Ångström toimi Ruotsin ilmatieteen laitoksen SMHI:n pääjohtajana 1949–1954.
Anders Knutsson Ångströmin isä, Knut Ångström, oli Uppsalassa vaikuttanut fyysikko, joka kehitti Ångströmin kompesaatiopyrheliometrin, jolla mitataan auringon säteilyä. Myös isoisä, Anders Jonas Ångström, oli Uppsalan fyysikoita, ja yksi spektroskopian perustajista.
Jens Kujawa

Jens Ingo Holger Kujawa (s. 28. tammikuuta 1965 Braunschweig, Länsi-Saksa) on saksalainen kilpauransa päättänyt koripalloilija ja Euroopan mestari.
Saksan miesten maajoukkueessa Kujawa voitti Euroopan mestaruuden Saksassa 1993. Hän pelasi Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa myös vuonna 1992 Barcelonan olympiaturnauksessa, missä Saksa sijoittui seitsemänneksi.
Robert R. Wilson

Robert Rathbun Wilson (4. maaliskuuta 1914 – 16. tammikuuta 2000) oli yhdysvaltalainen fyysikko, kuvanveistäjä ja arkkitehti. Hän oli yksi Manhattan-projektin keskeisistä tutkijoista, joka kehitti ydinpommia yhdessä Enrico Fermin kanssa. Hän oli tunnettu hiukkasfysiikan tutkija ja johti vuosina 1967–1978 Fermilabiksi kutsuttua laboratoriota, johon rakennettiin maailman tehokkain hiukkaskiihdytin.
Fermilabin tieteellisen panoksen lisäksi Wilson kehitti sinne erityisen ympäristön: keskusken maille ennallistettiin preeriaa jossa biisonilauma sai vaeltaa, alueelle sijoitettiin moderneja veistoksia ja itse päärakennus sai vaikutteita Ranskan Beauvaisin katedraalista.
Jauhopukit

Jauhopukit ("Tenebrio") ovat kovakuoriaisten (Coleoptera) lahkoon kuuluva pimikkökuoriaissuku. Maailmanlaajuisesti suvun lajimääräksi ilmoitetaan jopa kahdeksan, mutta ilmoitettu lajimäärä vaihtelee eri lähteissä.
Suvun tunnetuimman lajin eli jauhopukin toukkia eli jauhomatoja käytetään yleisesti lemmikkieläinten ruokana.
Gunther Behnke

Gunther Behnke (s. 19. tammikuuta 1963 Leverkusen, Länsi-Saksa) on saksalainen kilpauransa päättänyt koripalloilija ja Euroopan mestari.
Saksan miesten maajoukkueessa Behnke voitti Euroopan mestaruuden Saksassa 1993. Hän pelasi Länsi-Saksan/Saksan joukkueessa myös vuonna 1992 Barcelonan olympiaturnauksessa, missä Saksa sijoittui seitsemänneksi, vuosien 1986 ja 1994 MM-kilpailuissa ja vuosien 1983, 1985 ja 1987 EM-kilpailuissa.
Citroën C35

Citroën C35 on Citroënin vuosina 1974–1991 valmistama pakettiautomalli, jonka lähes identtinen sisarmalli oli Fiat 242. Autoa valmistettiin Fiatin tehtaalla Italiassa vuoteen 1987 asti, jolloin Fiat 242:n valmistus päättyi ja C35:n tuotanto siirtyi Ranskaan.
Moottorivalikoimassa olivat aluksi 2,0-litrainen bensiinimoottori sekä Citroën CX:stä peräisin oleva 2,2-litrainen dieselmoottori, joka korvattiin 2,5-litraisella vuonna 1980. Tällöin auto sai myös uudet ajovalot, joiden yhteydessä oli sivuvilkut. Vuonna 1984 uudistettiin kojelautaa.
Ranskan Kambodža

Ranskan Kambodža viittaa Kambodžan kuningaskuntaan (, ), jolloin se oli Ranskan protektoraatti osana Ranskan Indokiinaa, joka puolestaan oli sarja Ranskan siirtomaa-aikaisen imperiumin protektoraatteja Kaakkois-Aasiassa. Protektoraatti perustettiin vuonna 1867, kun Kambodžan kuningas Norodom I pyysi protektoraatin perustamista maansa ylle. Kambodža yhdistettiin Ranskan Indokiinan unioon vuonna 1887 Ranskan siirtomaiden ja protektoraattien kanssa. Vuonna 1946 Kambodžalle myönnettiin itsehallinto Ranskan unionissa ja sen protektoraatin status lakkautettiin vuonna 1949. Kambodžalle myönnettiin myöhemmin itsenäisyys ja valtio juhli ensimmäistä itsenäisyyspäiväänsä 9. marraskuuta 1953.
Todd Young

Todd Young (s. 24. elokuuta 1972 Lancaster, Pennsylvania) on yhdysvaltalainen republikaanipoliitikko. Hän on toiminut Indianan osavaltion toisena senaattorina Yhdysvaltain senaatissa vuodesta 2017 lähtien. Hänen nykyinen senaattorinkautensa päättyy tammikuussa 2029.
Ura.
Ennen politiikkaan lähtemistä Young työskenteli pitkään Yhdysvaltain asevoimissa. Young sai alemman korkeakoulututkinnon vuonna 1995 Yhdysvaltain laivastoakatemiasta ja liittyi sen jälkeen merijalkaväkeen. Merijalkaväessä Young työskenteli ensin miehittämättömien ilma-alusten parissa ja myöhemmin vastasi merijalkaväen rekrytointitoiminnassa Chicagossa ja luoteis-Indianassa. Young lähti armeijasta vuonna 2000 kapteenin arvoisena.
Politiikassa Young työskenteli vuosina 2001–03 Indianan senaattori Richard Lugarin palveluksessa. Vuosina 2011–17 Young toimi Indianan osavaltion 9. vaalipiirin kongressiedustajana, minkä jälkeen hän pyrki onnistuneesi Yhdysvaltain senaattiin.
Yksityiselämä.
Young on ollut vuodesta 2005 lähtien naimisissa Jenny Tuckerin kanssa. Heillä on useita yhteisiä lapsia.
The Daily

The Daily on "The New York Times" -lehden vuodesta 2017 lähtien tuottama podcast-ohjelma. Ohjelmassa The New York Times -lehden toimittaja Michael Barbaro keskustelee lehden toimittajien ja kirjeenvaihtajien kanssa näiden lehteen kirjoittamista ajankohtaisista artikkeleista. Podcastista julkaistaan uusi jakso kuutena päivänä viikossa. Jokainen jakso kestää noin 20 minuuttia.
The Daily on noussut nopeasti hyvin suosituksi podcastiksi. The New York Timesin omien tilastojen mukaan pelkästään elokuun 2017 aikana 3,8 miljoonaa ihmistä kuunteli podcastia. Podcast on kuuntelijoille ilmainen ja se rahoitetaan mainostuloilla.
Brown Swiss (nautarotu)

Brown Swiss on Sveitsissä kehitetty nautarotu. Se on keskikoinen ja väriltään ruskeanharmaa nautarotu. Se on yleensä perinnöllisesti sarvellinen. Faba ylläpitää kyseisen rodun kantakirjaa Suomessa. Faba on karjantuottajien osuuskunta jonka tavoite on kar­jan li­sään­ty­mi­sen, ja­los­ta­mi­sen ja ter­vey­den pa­ran­ta­mi­nen.
Rodun kuvaus.
Rotu on kotoisin Sveitsistä ja arvellaan olevan yksi vanhimmista nautaroduista.Sveitsistä on löydetty noin eaa. vanhoja jäänteitä lehmien luista jotka saattavat olla tästä rodusta. Einsiedeln luostarissa benediktiiniläiset munkit alkoivat jalostaa tätä rotua jo noin sitten. 
Rotu on tunnettu säyseästä ja rauhallisesta luonteesta. Sillä on vankkarakenteiset jalat, ja se on muutenkin raskasta tekoa. Lehmä painaa 600 kilon molemmin puolin ja täysikasvuinen sonni voi painaa kiloa. Sen maidon rasva-proteiinisuhde on hyvin juuston valmistukseen sopiva. Se on myös pitkäikäinen rotu.
Yhdysvalloitoihin rotua tuotiin ensimmäisen kerran vuonna 1869, jolloin maahan tuotiin 25 sonnia ja 140 lehmää. Nykyään Yhdysvalloissa on niitä noin 7–8 miljoonaa. Siellä rotua pidetään ensisijaisesti lypsyrotuna, muualla sitä kasvatetaan myös lihan vuoksi.
Jalostaminen.
Jalostuksessa on ollut tavoitteena parantaa rodun maidontuotanto-ominaisuuksia; valkuaistuottoa, maidon kuiva-ainepitoisuutta, hedelmällisyyttä sekä terveyttä, rakennetta ja kestävyyttä.
Träume sind für alle da

Träume sind für alle da on Windin esittämä kappale, joka edusti Saksaa vuoden 1992 Eurovision laulukilpailussa Ruotsin Malmössä. 
"Träume sind für alle da" on Bernd Meinungerin kirjoittama ja Ralph Siegelin säveltämä hittikappale, joka kuvaa hahmotelmaisesti eri hahmojen unelmia elämänmuutoksesta, kuten nuoren naisen unelmia junalaiturilla odottaessaan junaa, joka kuvainnollisesti vie hänet menestykseen. Wind levytti myös englanninkielisen version nimellä "Dreams are Made for Everyone". 
Julkaisu ja vastaanotto.
Single julkaistiin CD:llä ja vinyylinä Jupiter Recordsin toimesta huhtikuussa 1992, ja se sisältää B-puolella kappaleen "Freitagabend". Saksassa kappale saavutti korkeimman listasijoituksensa singlelistoilla kolmen listaviikon aikana sijalla 59. Singlestä tuli Windin viides ja viimeinen listahitti Saksassa. Kappaleen mainostamiseksi seurasi muun muassa live-esiintyminen ZDF:n "Hitparade"-ohjelmassa 16. heinäkuuta 1992. 
Euroviisut.
Euroviisuissa "Träume sind für alle da" -esityksen kapellimestarina toimi Norbert Daum. Esitys sai 27 pistettä ja saavutti näin ollen sijan 16.
Citroën C15

Citroën C15 on Citroënin vuosina 1984–2005 valmistama Citroën Visaan perustuva pieni pakettiautomalli, joka korvasi Citroën Acadianen. Siitä oli saatavana myös Familiale-tila-autoversio. Mallin seuraaja, Citroën Berlingo esiteltiin vuonna 1996, mutta C15:n valmistus jatkui vielä vuoteen 2006 saakka.
Koulutus Englannissa

Koulutus Englannissa koostuu yleissivistävästä ja ammatillisesta koulutuksesta sekä korkeakoulutuksesta, joita täydentävät aikuiskoulutus ja vapaa sivistystyö. 
Vanhemmilla on vapaus valita lapsilleen valtion rahoittama tai yksityinen koulu tai opettaa näitä kotona.
Yleissivistävä koulutus.
Valtion rahoittama koulujärjestelmä on jaettu asteisiin ikävuosien mukaan: esiopetusta annetaan 3-5-vuotiaille, alkeisopetusta (primary education) 5-11-vuotiaille, yläkoulu (secondary education) on 11-16-vuotiaille. Ensimmäinen valtakunnallinen koe matematiikassa ja äidinkielessä suoritetaan kuudennen kouluvuoden jälkeen. Laajempi päättökoe, General Certificate of Secondary Education (GCSE), suoritetaan 16-vuotiaana. Kahden vuoden lukiota vastaavien opintojen jälkeen tulee ylioppilaskirjoituksia vastaava A-levels, joka on pohjana yliopistoon pyrkimiseen. 
Oppivelvollisuus päättyy 16. ikävuoteen, mutta 18-vuotiaaksi asti pitää olla joko opiskelemassa, työharjoittelussa tai kansalaisjärjestöjen vapaaehtoistoiminnassa. 
Vuoden 2015 PISA-kokeissa Englanti oli matematiikassa sijalla 22, äidinkielessä sijalla 27 ja luonnontieteissä sijalla 15.
Ammatillinen koulutus.
GCE-tutkinnon jälkeen opintojaan voi jatkaa ammatillisisessa koulutuksessa joko further education college- ja tertiary college- nimisessä oppilaitoksessa tai oppisopimuskoulutuksessa. Näiden opintojen päätteeksi ammatillinen osaaminen osoitetaan näyttökokeella. Voi myös suorittaa soveltavan GSCE- tai A-levels-tutkinnon, ja jatkaa sitä korkea-asteelle. 
Korkeakoulut.
Englannissa sijaitsee kaksi englanninkielisen maailman vanhinta yliopistoa: Oxfordin ja Cambridgen yliopistot, jotka ovat nykyään myös maan kaksi parasta ja arvostetuinta yliopistoa. Ne ovat varsin elitistisiä: valtaosa opiskelijoista tulee varakkaista perheistä maan eteläosasta. Koko maassa 93,5 prosenttia oppilaista käy julkisin varoin kustannettua koulua, mutta Oxfordin opiskelijoista heidän osuutensa on 60%.
Yhteensä maassa on yli sata yliopistoa, jotka ovat yleensä hyvin itsenäisiä ja joilla on paljon päätäntävaltaa antamaansa opetukseen. Yliopistoissa on käytössä lukukausimaksut, joiden maksamista valtio kuitenkin tukee myöntämällä opiskelijoille lainaa. Vuonna 2013 korkein mahdollinen lukuvuosimaksu nostettiin huomattavasti 9000 puntaan. Vuonna 2018 maksimi on 9250 puntaa.
Englantilaisnuoret pyrkivät yliopistoon tavallisesti 18-vuotiaina ja hakuprosessin takia monet myös aloittavat opinnot tuolloin. Perustutkinto eli ”Bachelor’s degree” on tavallisesti kolmivuotinen. Maisterin tutkinto suoritetaan tyypillisesti erikseen, ja niiden lukukausimaksut ovat myös korkeammat. Maisterin tutkinnon suorittaminen kestää normaalisti vuoden.
Royale Union Saint-Gilloise

Royale Union Saint-Gilloise eli Union SG on jalkapalloseura Saint-Gillesin kunnasta, joka sijaitsee Brysselin metropolialueella. Union SG pelaa Belgian pääsarjassa Jupiler Pro Leaguessa, jonne se nousi 48 vuoden tauon jälkeen vuonna 2021. Seura on voittanut Belgian mestaruuden yksitoista kertaa, joista viimeisin tuli vuonna 1935. 
Kaudella 2022–2023 Union SG pelasi Eurooppa-liigan lohkovaiheessa voittaen oman lohkonsa. Neljännesvälierässä joukkue tiputti jatkosta Bundesliigan Union Berlinin yhteismaalein 6-3. Kauden 2022-2023 eurotaival päättyi Unionin osalta niin ikään saksalaista Bayern Leverkusenia vastaan puolivälierissä Unionin hävitessä yhteismaalein 2-5.
Joukkue pelaa toistaiseksi kotiottelunsa Jupiler Pro Leaguessa vuonna 1919 valmistuneella 9 400 -paikkaisella Joseph Marien -stadionilla. Eurooppa-liigan otteluita joukkue on pelannut muun muassa R.S.C. Anderlechtin kotistadionilla, jonka katsomokapasiteetti on yli kaksi kertaa suurempi kuin Union SG:n kotistadionin.
Historia.
Seura perustettiin vuonna 1897, ja se voitti ensimmäisen Belgian mestaruutensa vuonna 1904. Vuosina 1933-1935 joukkue pelasi 60 peräkkäistä ottelua voittamattomana, mikä on yhä Belgian ennätys. 60-luvulla alkoivat vaikeudet. Vuonna 1963 seura putosi ensi kertaa kakkosdivisioonaan, ja vuonna 1980 se putosi jo Belgian neljännelle sarjatasolle. 
Vuonna 2018 englantilaisen Tony Bloomin vahvistettiin ostaneen enemmistöosuus joukkueesta. Pokerinpelaaja ja vedonlyöjä Bloom tunnetaan myös Englannin Valioliigan Brighton &amp; Hove Albion F.C:n omistajana.
Voitettuaan paikalliskamppailussa R.W.D. Molenbeekin kotonaan 2-1 13. maaliskuuta 2021 Union nousi takaisin Belgian ylimmälle sarjatasolle ensi kerran sitten vuoden 1972. Ensimmäisessä ottelussa Jupiler Pro Leaguessa syksyllä 2021 Union kaatoi vieraskentällä toisen paikallisvastustajansa Anderlechtin 3-1.
Heinäkuussa 2023 Unionin puheenjohtajan Alex Muzion vahvistettiin olevan seuran uusi enemmistöomistaja. Muzio on ollut seuran puheenjohtaja elokuusta 2018 alkaen ja oli mukana sijoittajana kun Tony Bloom hankki seuran omistuksen vuonna 2018. Pääomistajan vaihdos liittyy UEFA:n sääntöihin usean saman omistajan seurojen osallistumisesta UEFA:n sarjoihin.
Kannattajat.
Union SG:n suurin kannattajaryhmä on vuonna 2001 perustettu Union Bhoys. RFC Liègen ja Cercle Bruggen kannattajat jakavat tiiviin ystävyyden Unionin kannattajien kanssa. Unionin kannattajat edustavat antifasistisia arvoja.
Glyserolidehydrataasi

Glyserolidehydrataasi on lyaaseihin kuuluva entsyymi. Glyserolidehydrogenaasia tavataan useissa bakteereissa ja viruksissa. Se osallistuu näissä eliöissä glyserolin aineenvaihduntaan. Glyserolidehydrataasin EC-numero on EC 4.2.1.30. Entsyymiä voidaan käyttää orgaanisen kemian synteeseissä.
Rakenne ja ominaisuudet.
Glyserolidehydrataasi koostuu tyypillisesti kahdesta tai useammasta alayksiköstä. Yksiköt voivat olla keskenään erilaisia, kuten "Klebsiella"-suvun bakteereilla, joilla toinen on massaltaan suurempi ja toinen pienempi. Yksiköt voivat myös olla keskenään samanlaisia. Esimerkiksi "Lactobacillus reuteri" -lajin entsyymi koostuu neljästä keskenään samanlaisesta alayksiköstä. Glyserolidehydrataasi vaatii koentsyymikseen kobamamidien eli adenosyylikobalamiinin. Glyserolidehydrataasi käyttää substraattinaan erityisesti glyserolia, josta se muodostaa 3-hydroksipropanaldehydiä. Entsyymi voi käyttää substraatteinaan eräitä muitakin polyalkoholeja, kuten glykolia ja propyleeniglykolia, joista muodostuu asetaldehydiä ja propionialdehydiä. Korkeat glyserolipitoisuudet inhiboivat glyserolidehydrataasin, ja inaktivoituneen entsyymin aktivoimiseen tarvitaan toinen entsyymi, glyserolidehydrataasireaktivaasi.
Glyserolidehydrataasin katalysoiman reaktion mekanismin ensimmäisessä vaiheessa kofaktorina toimivan kobamamidin koboltti-ionin ja adenosyyliryhmän välinen sidos katkeaa, jolloin adenosyyliryhmästä muodostuu radikaali. Tämä radikaali reagoi glyserolin kanssa ottaen tältä vastaan protonin abstraktioreaktiolla, jolloin glyserolista muodostuu radikaali. Tämä radikaali toisiintuu niin kutsutuksi visinaaliseksi dioliksi, jossa samaan hiiliatomiin on sitoutunut kaksi hydroksyyliryhmää. Tuote on edelleen radikaali, joka ottaa vastaan protonin adenosyyliryhmältä, jolloin muodostuu uudelleen adenosyyliradikaali. Tuote on visinaalinen dioli, joka hajoaa hydroksipropionaldehydiksi ja vedeksi.
Glyserolidehydrataasin tuote voidaan edelleen pelkistää 1,3-propaanidioliksi erään alkoholidehydrogenaasin katalysoimana. 1,3-propaanidiolin teollinen tuotanto perustuu bioteknilliseen prosessiin lähtien glyserolista, ja glyserolidehydrataasilla on siinä keskeinen entsyymi.
Guatemalan luterilainen kirkko

Guatemalan evankelis-luterilainen kirkko ("Iglesia Luterana en Guatemala (ILG)") on luterilainen kirkko, joka toimii Guatemalassa Keski-Amerikassa. Kirkon jäsenmäärä on noin 4 200.
Nykytilanne.
Kirkolla on 9 seurakuntaa, joissa on noin 4 200 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Centro Luterano De Estudios Teologicos (CLET).
Chilen tunnustuksellinen luterilainen kirkko

Chilen tunnustuksellinen luterilainen kirkko ("Iglesia Luterana Confesional de Chile–ILC-CHILE") on luterilainen kirkko, joka toimii Chilessä Etelä-Amerikassa. Kirkon jäsenmäärä on noin 135.
Nykytilanne.
Kirkolla on noin 135 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Instituto Biblico Luterano.
Pyhän Pietarin kirkko (South Somercotes)

Pyhän Pietarin kirkko () on käytöstä poistettu kirkkorakennus South Somercotesin kylässä Englannissa. Se on pääosin rakennettu 1200-luvulla, mutta torni on lisätty myöhemmin.
Kirkko tunnetaan nimellä "Queen of the Marsh", mikä johtuu sen tornista, joka on vuosisatojen ajan ollut merenkävijöiden maamerkkinä. Sen omistaa Churches Conservation Trust.
Demakin sulttaanikunta

Demakin sulttaanikunta oli Jaavalla 1400- ja 1500-luvulla sijainnut islamilainen kuningaskunta ja ensimmäinen laatuaan saarella. Demakin sulttaanikunnan perusti Majapahitin kuningaskunnan prinssi Raden Patah. Sulttaanikunta sijaitsi Jaavan saaren pohjoisrannikolla, mistä käsin se pyrki laajentamaan vaikutusvaltaansa ja islamia saaren keskiosiin. 1600-luvulle tultaessa Demak oli jo sulautunut Keski-Jaavaa hallinneeseen Mataramin sulttaanikuntaan.
1800-luvulla alankomaalaiset kannustivat jaavalaisia alaisiaan jättämään tekemättä pyhiinvaelluksen Mekkaan ja matkustamaan sen sijaan Demakin alueelle, koska perinteen mukaan seitsemän pyhiinvaellusta Demakiin oli saman arvoinen teko kuin yksi Mekkaan.
Todo esto es la música

Todo esto es la música on Serafín Zubirin esittämä kappale, joka edusti Espanjaa vuoden 1992 Eurovision laulukilpailussa Ruotsin Malmössä. 
Kappale sijoittui Euroviisuissa 23 maan joukosta sijalle 14. 37 pisteellä.
Lähteet.
Nous, on veut des violons

Nous, on veut des violons on Morganen esittämä kappale, joka edusti Belgiaa vuoden 1992 Eurovision laulukilpailussa Ruotsin Malmössä. 
Kappale sijoittui Euroviisuissa 23 maan joukosta sijalle 20. 11 pisteellä.
Lähteet.
Ze Rak Sport

Ze Rak Sport () on Dafna Dekelin esittämä kappale, joka edusti Israelia vuoden 1992 Eurovision laulukilpailussa Ruotsin Malmössä. 
Kappale sijoittui Euroviisuissa 23 maan joukosta sijalle 6. 85 pisteellä.
Yaz Bitti

Yaz Bitti on Aylin Vatankoşin esittämä kappale, joka edusti Turkkia vuoden 1992 Eurovision laulukilpailussa Ruotsin Malmössä. 
Kappale sijoittui Euroviisuissa 23 maan joukosta sijalle 19. 17 pisteellä.
Ólou tou kósmou i elpída

Ólou tou kósmou i elpída (, ”Koko maailman toivo”) on Kleopátran (Cleopatra) esittämä kappale, joka edusti Kreikkaa vuoden 1992 Eurovision laulukilpailussa Ruotsin Malmössä. 
Kappale sijoittui Euroviisuissa 23 maan joukosta sijalle 5. 94 pisteellä.